**КАЛЕНДАР НА КУЛТУРНИТЕ СЪБИТИЯ НА ОБЩИНА ПЛОВДИВ ЗА 2017Г.**

**Вносител: Иван Тотев – Кмет на Община Пловдив** ***Проект***

*Съгласно чл.69, ал.1, т. във връзка с ал.2 от АПК, в законоустановения срок от 30 дни, Община Пловдив чрез настоящото публикуване, предоставя възможност на заинтересованите лица да направят своите предложения и становища по проекта на Календар на културните събития на Община Пловдив за 2017г. на е-таil адрес: culture@plovdiv.bg*

 **МОТИВИ:**

Община Пловдив провежда своята политика в сферата на културата на база Културната стратегия на Община Пловдив, приета с Решение № 238, взето  с  Протокол  № 13 от 24. 07. 2014 г., Общинския план за развитие на община Пловдив 2014 – 2020, приет с Решение №7, взето с Протокол № 1 от 23.01.2014г. и във връзка с чл.18 от Закона за закрила и развитие на културата.

Ежегодният Календар на културните събития обхваща прояви и процеси с местно, национално и международно значение, свързани с опазване културното наследство и памет, обогатяване на културната идентичност, развитие на творческия потенциал и капацитети, подобряване на достъпа до култура на жителите на общината, създаване на конкурентноспособни културни продукти, развитие на изкуството, творческите и културни индустрии и културния туризъм, популяризиране на българската култура по света. Изготвянето на Културния календар на Община Пловдив за 2017 година (Приложение №1) се основава на следните основни принципи, произтичащи от Закона за закрила и развитие на културата:

- демократизъм и свобода на творчеството;

- равнопоставеност на изкуствата, творците и културните оператори;

- опазване на националната културна идентичност и език;

- насърчаване на културното многообразие;

- откриване, подпомагане и обучение на млади таланти в областта на културата;

- поощряване на дарителство, меценатство, спонсорство;

- стимулиране на продуцентството в областта на културата.

В Календара са включени както събития организирани пряко от Община Пловдив чрез специализираната дирекция „Култура и културно наследство“, така и проекти, одобрени на конкурсен принцип по четирите компонента на „Наредба за реда и условията за финансиране на инициативи в сферата на културата, част от Календара на културните събития на Община Пловдив“, приета с Решение № 340, взето с протокол № 13 от 28.07.2016 г. на Общински съвет – Пловдив. Също така са предвидени средства за събития и кампании, популяризиращи културата на Пловдив в чужбина, събития в подкрепа запазване националното самосъзнание и култура на българските общности в чужбина, съвместни инициативи с Министерство на културата, държавни и международни културни институти и дипломатически мисии. Целта е стимулиране на многообразието на културния живот чрез запазване на традиционни стойностни прояви и реализиране на нови креативни и иновативни събития, максимално широк обхват на видовете изкуства и творчески процеси, съотносимост на събитията с европейските културни практики в контекста на инициативата „Европейска столица на културата“, активното участие на гражданите, включително и чрез събития,организирани във всички райони на Община Пловдив.

Структуриран по този начин Календарът спазва принципите на равнопоставеност и дава възможност за максимална ефективност, публичност и контрол при разпределение на финансовите средства за култура на Община Пловдив.

Проектът за Календар на културните събития на Община Пловдив е публикуван на сайта на Община Пловдив на 21.11.2016г.

След изтичане на законовия 30-дневен срок ще бъдат взети предвид всички предложени промени по проекта на **Календар на културните събития на Община Пловдив за 2017г.**, като същите ще бъдат оповестени от вносителя преди приемането на акта от Общински съвет–Пловдив.

 **Фактически основания:** Календарът представя и защитава основните направления, принципи, цели и изисквания за реализиране политиката на Община Пловдив в сферата на културата. Съдържанието му е адекватно и подкрепя Пловдив - Европейска столица на културата 2019.

 **Правни основания:**  чл.17, ал.1, т.5 от Закона за местно самоуправление и местна администрация, и на основание чл.21, ал.1, т.23 във връзка с ал.2 от ЗМСМА и чл.18 от Закона за закрила и развитие на културата.

**ПРОЕКТ ЗА РЕШЕНИЕ:**

1. Приема Календара на културните събития на Община Пловдив за 2017 г., , съгласно Приложение № 1, неразделна част от настоящото решение.
2. С цел по-голяма оперативност и ефективност при реализиране на икономии от прояви, съгласно Приложение № 1, възлага на Кмета на Община Пловдив да пренасочва средства към други събития от Календара или междувременно възникнали значими инициативи, в рамките на утвърдения бюджет.

3. Възлага на Кмета на Община Пловдив да предприеме необходимите действия за изпълнение на настоящето решение и да осъществи контрол върху изразходването на средствата по Календара на културните събития на Община Пловдив за 2017 г.

 **Приложение № 1 към Решение № ………,**

 **взето с протокол № …… от ………….2016г.**

 **на Общински съвет – Пловдив**

**КАЛЕНДАР НА КУЛТУРНИТЕ СЪБИТИЯ НА ОБЩИНА ПЛОВДИВ ЗА 2017Г.**

|  |  |  |  |
| --- | --- | --- | --- |
| **Наименование на събитието** | **Време и място** | **Организатори** |  **Сума**  |
| **I.СЪБИТИЯ, ОРГАНИЗИРАНИ ОТ ОБЩИНА ПЛОВДИВ**  |
| **1.Национални и местни празници, чествания и годишнини** |
| **Тържествено отбелязване на 169-годишнината от рождението на Христо Ботев** | 6 януари Цар Симеонова градина | Община Пловдив дирекция “Култура и културно наследство” отдел „Протокол и връзки с обществеността и медиите” |  400,00 лв  |
| **Тържествено отбелязване на 139-годишнината от Освобождението на Пловдив от османско владичество** | 16 януари паметник на Капитан Бураго  | Община Пловдив дирекция “Култура и културно наследство” отдел „Протокол и връзки с обществеността и медиите” |  400,00 лв  |
| **Тържествено отбелязване на 163 -годишнината от рождението на Стефан Стамболов** | 31 януари пл."Ст. Стамболов" | Община Пловдив дирекция “Култура и културно наследство” отдел „Протокол и връзки с обществеността и медиите” |  400,00 лв  |
| **Тържествено отбелязване на 144 -годишнината от гибелта на Васил Левски** | 19 февруари Централната алея на Бунарджика | Община Пловдив дирекция “Култура и културно наследство” отдел „Протокол и връзки с обществеността и медиите” , Общински комитет "Васил Левски" |  400,00 лв  |
| **Тържествено отбелязване на Националния празник на Република България и 139 -годишнината от Освобождението от османско владичество** | 3 март Паметник на руските освободители на хълма Бунарджик | Община Пловдив дирекция “Култура и културно наследство” отдел „Протокол и връзки с обществеността и медиите”  |  2 000,00 лв  |
| **Великденски празници**  | 14 - 20 април пл.”Ст. Стамболов” | Община Пловдив дирекция “Култура и културно наследство” дирекция „Спорт и младежки дейности” |  5 000,00 лв  |
| **9 май - Ден на Европа** | 9 май, пл."Ст. Стамболов" | Община Пловдив дирекция “Култура и културно наследство” |  1 500,00 лв  |
| **Тържествено отбелязване на Деня на българската просвета и култура и на славянската писменост** | 11 – 24 май Паметник на Св.св.Кирил и Методий на пл. “11 май” Открита сцена пл."Ст.Стамболов" Концертна зала | Община Пловдив дирекция “Култура и културно наследство” дирекция "Образование и развитие и международно сътрудничество" |  6 000,00 лв  |
| **100 години - Етнографски музей Пловдив**  | май- септември | Община Пловдив  |  3 000,00 лв  |
| **Международен ден на детето** | 1 юни открити градски пространства | Община Пловдив дирекция “Култура и културно наследство” |  1 500,00 лв  |
| **Тържествено отбелязване Деня на Ботев и на загиналите за свободата на България** | 2 юни Цар Симеонова градина | Община Пловдив дирекция “Култура и културно наследство” отдел „Протокол и връзки с обществеността и медиите” |  400,00 лв  |
| **Тържествено отбелязване на 180 -годишнината от рождението на Васил Левски** | 18 юли Паметника на Левски на Бунарджика | Община Пловдив дирекция “Култура и културно наследство” отдел „Протокол и връзки с обществеността и медиите” Общински комитет "В. Левски"  |  4 000,00 лв  |
| **Тържествено честване на Деня на Съединението България и празника на Пловдив** | 5-6 септември Паметник на Съединението, открити градски пространства | Община Пловдив дирекция “Култура и културно наследство” отдел „Протокол и връзки с обществеността и медиите” |  24 000,00 лв  |
| **22 септември - Ден на независимостта** | 22 септември пл. "22 септември", храм "Св. Неделя" | Община Пловдив дирекция “Култура и културно наследство” отдел „Протокол и връзки с обществеността и медиите” Сдружение "Център Петко Каравелов"  |  4 400,00 лв  |
| **Тържествено отбелязване на Деня на народните будители** | 1 ноември | Община Пловдив дирекция “Култура и културно наследство” |  2 000,00 лв  |
| **Коледни и новогодишни празници** | 1 – 31 декември Дом на културата "Борис Христов" открита сцена пл."Ст. Стамболов", открити пространства  |  Община Пловдив дирекция“ Култура и културно наследство“ |  55 000,00 лв  |
| **Общо по т.1** |  **110 400,00 лв**  |
| **2.Фестивали, конкурси, награди, събития и кампании , организирани от Община Пловдив. Съвместни инициативи с Министерство на културата, държавни и международни културни институти, дипломатически мисии, български общности в чужбина и други** |   |
| **Международен ден на културно-историческото наследство**  | 18 април  | Община Пловдив  ОИ "Старинен Пловдив" музеи и галерия |  3 000,00 лв  |
| **Европейска нощ на музеите и галериите** | 18 май | Община Пловдив Градска художествена галерия ОИ "Старинен Пловдив"Регионален исторически музейАрхеологически музейПриродонаучен музей Етнографски музей и др. |  6 000,00 лв  |
| **Европейска нощ на литература** | май | Община ПловдивЧешки център София и културните институти и посолства на страните членки на ЕС |  1 000,00 лв  |
| **Австрийски музикални седмици**  | април - май Дом на културата "Борис Христов" | Посолството на Република Австрия Община Пловдив дирекция“ Култура и културно наследство“ |  2 500,00 лв  |
| **Награда “Пловдив” - за ярки постижения в областта на изкуството и културата през 2016 година** | 23 май Дом на културата "Борис Христов" | Община Пловдив дирекция“ Култура и културно наследство“ |  25 000,00 лв  |
|  **Национална награда “Христо Г. Данов” за принос в българската книжовна култура** | 16 юни Къща-музей “Хр. Г. Данов” | Министерство на културата Национален център за книгата Община Пловдив дирекция “Култура и културно наследство” |  3 000,00 лв  |
| **Международен фолклорен фестивал** | м. август Античен театър открита сцена пл."Ст. Стамболов" | Община Пловдив дирекция“ Култура и културно наследство“ |  75 000,00 лв  |
| **Национални есенни изложби** | 1 - 30 септември Старинен Пловдив |  Община Пловдив дирекция“ Култура и културно наследство“ |  18 000,00 лв  |
|  **Есенен салон на изкуствата - организация на събитието и реклама** |  септември - октомври  |  Община Пловдив дирекция“ Култура и културно наследство“ |  50 000,00 лв  |
| **Празници на Стария град** | септември |  Община Пловдив дирекция“ Култура и културно наследство“ Общински институт "Старинен Пловдив"музеите в града |  15 000,00 лв  |
| **Национален поетичен конкурс „Добромир Тонев”** | 13 октомври книжарница "Хермес" |  Община Пловдив дирекция“ Култура и културно наследство“ |  2 500,00 лв  |
| **Събития и кампании в подкрепа на запазване на националното самосъзнание и култура на българските общности в чужбина**  | целогодишно |   |  20 000,00 лв  |
| **Събития и кампании, популяризиращи културата на Пловдив в чужбина и съвместна дейност с българските културни институти и мисии в чужбина** | целогодишно |   |  40 000,00 лв  |
| **Културни прояви,организирани от районните администрации в Пловдив** | май - септември |   |  30 000,00 лв  |
|  |  **Общо по т. 2.**  |  |  **291 000,00 лв**  |
| **Общо за I.Събития, организирани от Община Пловдив** |  **401 400,00 лв**  |
| **II.ПРОЕКТИ ПО „НАРЕДБА ЗА РЕДА И УСЛОВИЯТА ЗА ФИНАНСИРАНЕ НА ИНИЦИАТИВИ В СФЕРАТА НА КУЛТУРАТА, ЧАСТ ОТ КАЛЕНДАРА НА КУЛТУРНИТЕ СЪБИТИЯ НА ОБЩИНА ПЛОВДИВ”**  |
| **Компонент 1 „Фестивали и значими събития** |
| **Панаир за кулинарно изкуство „Етно кухня на колела“****Ethno Kitchen on wheets** | 22 - 26 февруари  7 - 17 май Открити градски пространства | Фондация "Заедно" | 13 800,00 лв |
| **Детски филмов фестивал** | февруари - март "Лъки" - Дом на киното |  "Пловдив Ивент"ЕООД | 3 000,00 лв |
| **Четвърти Международен Фото Салон Пловдив 2017 г.** | февруари - октомври Изложбена зала на ДПХ ул."Гладстон" № 32  | "Рефлекси"ООД | 5 000,00 лв |
| **S'COOL ROCK FEST** | февруари - септември Център за сценични изкуства "Stage 51" | Сдружение с нестопанска цел "Активна подкрепа за креативност" | 10 000,00 лв |
| **Камерна сцена Пловдив** | февруари - май септември - декември Първо студио на Радио Пловдив | Сдужение за култура и образование Милчо Левиев | 10 000,00 лв |
| **Петнадесето издание на фестивала "Пловдив чете" 2017** | февруари -юни Античен театър, Драматичен театър, Културен център "Трак арт", Старинен Пловдив, открити сцени, училища и др. | Фондация "Изкуство без граници" | 28 000,00 лв |
| **Модерна академия на изкуствата "Синдикат"** | февруари - декември залите на Общински съвет, музикален клуб "Петното на Роршах" |  Сдружение "Сдружени пловдивски творци" | 15 200,00 лв |
| **"Родолюбие"** | февруари - декември пред паметници на бележити българи, по време на чествания  |  Комитет "Родолюбие" Пловдив | 4 900,00 лв |
| **Виртуален екскурзовод в Античния театър** | февруари - декември | Би Ви Студио | 12 000,00 лв |
| **София филм фест в Пловдив 2017** |  16 - 26 март "Лъки" - Дом на киното |  "Арт филм"ЕООД | 15 000,00 лв |
| **Свобода в Класиката** | 27 март  Зала "Колодрум" | Ес Ейч Ен Студио ООД | 48 000,00 лв |
| **Национален музикално-фолклорен конкурс "Орфееви таланти -Пловдив, 2017г.** | март  зали в АМТИИ | СНЦ"Български национален младежки фолклорен съюз | 6 000,00 лв |
| **Късо кино в "Лъки"** | март - декември "Лъки" - Дом на киното кафе-бар "Фарго" | Артерия Филмс ООД | 4 000,00 лв |
| **Пловдивски литературен двуезичен сайт plovdivlit.com и списание "Невидимият ХЪЛМ"** | март - декември  | Фондация "Пловдив ЛИК"  | 14 000,00 лв |
| **Традиционна изложба "Цветове"** | април Изложбена зала на ДПХ ул."Гладстон" № 32 |  Дружество на пловдивските художници | 1 500,00 лв |
| **Списание Страница -продължаващо четене** | април-декември |  Сдружение "Литературна къща" | 10 000,00 лв |
| **PLOVDIV SMILE ART FEST - Усмивки от Балканите Форум на балканския хумор** | 1 май - 3 юни Регионален етнографски музей, галерии и открити пространства в кв."Капана" | Фондация "Асоциация за консултации, развитие и обучение "Имеон-Балкани" | 6 000,00 лв |
| **Народен събор Пловдив** | 13 - 14 май Парк "Лаута" | "Ясмина 89"ЕООД | 10 000,00 лв |
| **VIII Международен фестивал "Дни на музиката в Балабановата къща"** | 20 май -30 юни - пролетно издание 20 септември-30октомври - есенно издание Къщи в Старинен Пловдив  |  Фондация "Музикартисимо" | 36 000,00 лв |
| **Международен фестивал за театър и съвременен танц "Черната кутия" Пловдив** | 31 май - 7 юни Дом на културата "Борис Христов" Драматичен театър Културен център "Трак арт" Римски стадион читалище "Шалом Алейхем" езикови гимназии |  Фондация за осъществяване на общественополезна дейност "Черната кутия" | 36 000,00 лв |
| **Класик OPEN AIR** | май - септември открити градски пространства и нетрадиционни места за култура | Държавна опера -Пловдив | 19 400,00 лв |
| **"Панорама на театралните комедии "Завеса под звездите" на лятна сцена "Орфей"** | май - септември лятна сцена "Орфей" |  "Имидж консулт "ЕООД | 5 000,00 лв |
| **Фестивал на занаятчийската бира "Brewers Trap"** | 1 - 3 юни кв."Капана" | "Под тепето" ООД | 9 100,00 лв |
| **Международен детски балетен фестивал "С любов за танца" Пловдив 2017г.** | 1 - 4 юни Дом на културата "Борис Христов" | Фондация "Буратино" -Балет | 28 000,00 лв |
| **Младежки творчески фестивал "Не на дрогата"** | 3 - 4 юни пл."Централен" |  Сдружение с нестопанска цел "Активна подкрепа за креативност" | 5 000,00 лв |
| **Международен фестивал на камерната музика** | 10-20 юни Етнографски музей |  "Интерарт фест" ЕООД | 10 000,00 лв |
| **ONE DESIGN WEEK- Международен фестивал за дизайн и визуална култура** | 16-25 юни Дом на културата "Б. Христов" кв.КапанаИзложбена зала на ДПХ ул."Гладстон"№ 32Градска художествена галерияоткрити пространства | Фондация "Едно за култура и изкуства" | 58 000,00 лв |
| **Детски фестивал "Аз опознавам Армения и моите приятели арменците"** | 17 юни Драматичен театър | Фондация АРАКС | 4 000,00 лв |
| **SOUNDS OF THE AGES 2017** |  юни - септември Античен театър |  "Лакриц "ЕООД | 79 500,00 лв |
| **Безплатно (3D) кино на открито** | юли Централна градска част | А Плюс Филмс ЕООД | 5 000,00 лв |
| **Филмови нощи във Филипополис** | юли Лятно кино "Орфей" | Пловдивфилм ООД | 4 000,00 лв |
| **Есенен международен театрален фестивал "Сцена на кръстопът"**  | 10-23 септември Драматичен театър открити градски пространства |  "Интерарт фест" ЕООД | 40 000,00 лв |
| **НОЩ/Пловдив, 2017** | 22-23 септември Музеи и галерииразлични публични локации |  Фондация "Отворени изкуства" | 40 000,00 лв |
| **Традиционна изложба "15х5"** | 23 септември Изложбена зала на ДПХ ул."Гладстон" № 32 | Дружество на пловдивските художници Куратор Христо Жеков | 1 500,00 лв |
| **Десето юбилейно издание ONE ARCHITECTURE WEEK Международен фестивал за съвременна архитектура и градска среда** | 29 септември - 8 октомври Дом на културата "Б.Христов"Градска художествена галерия кв."Капана" открити градски пространства | Фондация "Едно за култура и изкуства" | 55 000,00 лв |
| **IX Национална изложба "АРТ КОЛАЖ" Пловдив 2017** | 29 септември - 28 октомври Изложбена зала на ДПХ ул."Гладстон"№32 |  Дружество на пловдивските художници Куратор Маргарита Джарова | 4 000,00 лв |
| **Европейски писателски срещи в Пловдив - второ издание** | септември - октомври Старинен ПловдивГрадска художествена галерия | Фондация „Европейски писателски срещи Пловдив2017“ | 18 000,00 лв |
| **ФОТОМАКЕТ Международни фотографски срещи** | 6 - 26 октомври Старинен ПловдивАМТИИ галерия "Лаутлиев" в кв. "Капана" | Пловдивско фотографско средище  | 9 200,00 лв |
| **Plovdiv GuitArt Fest** | октомври Културен център "ТракАрт" Център за сценични изкуства "Stage 51",Дом на културата "Б. Христов" | Сдружение "Фюжън Уей" | 16 000,00 лв |
| **Киномания в Пловдив 2017** | 23 ноември - 3 декември "Лъки" - Дом на киното |  "Пловдив Ивент"ЕООД | 4 000,00 лв |
| **24-ти Фестивал на българското документално и анимационно кино "Златен ритон"** |  декември "Лъки" - Дом на кинотогалерия "Трак арт" клуб "Петното на Роршах" |  Изпълнителна агенция "Национален филмов център" | 12 000,00 лв |
| **Годишна изложба на Дружеството на пловдивските художници-2017** |  декември Изложбена зала на ДПХ ул."Гладстон"№ 32 |  Дружество на пловдивските художници | 4 900,00 лв |
| **Общо по Компонент 1** |  720 000,00 лв |
| **Компонент 2 "Мобилност"** |  40 000,00 лв  |
| **Компонент 3 "Гражданска активност"** |  130 000,00 лв  |
| **Компонент 4 "Книги на пловдивски автори и важни за града издания"** |  20 000,00 лв  |
| **Общо за т.II. Проекти по Наредбата за финансиране** |  **910 000,00 лв**  |
| **III.ОПЕРАТИВНИ РАЗХОДИ, РЕКЛАМА И НЕРАЗПЛАТЕНИ ЗАДЪЛЖЕНИЯ** |
| **Оперативни разходи за междувременно възникнали събития с местно, национално и международно значение, популяризиране на Пловдив и културния календар** |   | Община Пловдив дирекция “Култура и културно наследство” |  **95 000,00 лв**  |
| **Неразплатени задължения за 2016 г.** |   | Община Пловдив дирекция “Култура и културно наследство” |  **30 000,00 лв**  |
| **Общо за III. Оперативни разходи, реклама и неразплатени задължения** |  **125 000,00 лв** |
| **Общо I. +II. +III.** |  **1 436 400,00 лв.**  |